पुलिस के अनुसार भादर थानाक्षेत्र अंतर्गत इलाहाबाद बैंक के ज्ञानीपुर शाखा के शाखा प्रबंधक अंकित रावत, सहायक शाखा प्रबंधक राघवेंद्र माथुर और बैंक कैशियर अजय सिंह कार से बीस लाख कैश लेकर ब्रांच आ रहे थे। इसी बीच सुबह सवा 11 बजे के करीब इलाहाबाद-फैजाबाद हाईवे पर रामगंज बाजार के पास बाइक सवार दो बदमाशों ने कार पर फाय¨रग शुरू कर दी। कार चालक रामपाल ने सूझबूझ दिखाते हुए बाइक सवार बदमाशों को ओवरटेक नहीं करने दिया और कार की रफ्तार बढ़ा दी। फाय¨रग देख सहायक शाखा प्रबंधक राघवेंद्र माथुर डायल 100 पर पुलिस को सूचना दे ही रहे थे कि तीन किलोमीटर से फाय¨रग करते हुए पीछा कर रहे बदमाशों ने बाबूगंज बाजार में कार को ओवरटेक कर रोक लिया और ताबड़तोड़ फाय¨रग शुरू कर दी। इसमें तीन गोलियां कार चालक रामपाल को लगीं। वहीं फोन पर बात करते देख बदमाशों ने सहायक प्रबंधक राघवेंद्र माथुर के हाथ में गोली मारी। घटना में दोनों गंभीर रूप से घायल हो गए। कैश मांगने पर शाखा प्रबंधक ने थमा दिया कपड़ों का बैग